《九月三日由长坑入南山寺将过里良暂憩合龙寺闻饶兵已逼新安二日矣》
元代·刘崧

三宿那容恋，孤征自可惊。已闻虎穴斗，复道鸟巢倾。

战鼓寒初急，烽烟晚更明。问程投野寺，日暮最含情。

作者简介：（1321—1381）元末明初江西泰和人，原名楚，字子高。洪武三年举经明行修，授兵部职方司郎中，迁北平按察司副使。坐事谪输作，寻放归。十三年召拜礼部侍郎，擢吏部尚书。寻致仕归。次年，复征为国子司业，卒于官。谥恭介。博学工诗，江西人宗之为西江派。有《北平八府志》、《槎翁诗文集》、《职方集》。